CELEX: 31954S0024
Language: da
Date: 1954-05-06 00:00:00
Title: EKSF Høje Myndighed: Beslutning nr. 24/54 af 6. maj 1954 om en forordning til gennemførelse af traktatens artikel 66, stk. 1, vedrørende de forhold, som udgør kontrol med en virksomhed

Vigtig juridisk meddelelse

|

31954S0024

EKSF Høje Myndighed: Beslutning nr. 24/54 af 6. maj 1954 om en forordning til gennemførelse af traktatens artikel 66, stk. 1, vedrørende de forhold, som udgør kontrol med en virksomhed  

EF-Tidende nr. 009 af 11/05/1954 s. 0345 - 0346 den danske specialudgave: serie I kapitel 1952-1958 s. 0016  den engelske specialudgave: serie I kapitel 1952-1958 s. 0016  den græske specialudgave: Kapitel 08 bind 1 s. 0013  den spanske specialudgave: Kapitel 08 bind 1 s. 0014  den portugisiske specialudgave: Kapitel 08 bind 1 s. 0014  den finske specialudgave: kapitel 8 bind 1 s. 0003  den svenske specialudgave: kapitel 8 bind 1 s. 0003 

		Beslutning Nr. 24/54af 6. maj 1954om en forordning til gennemførelse af traktatens artikel 66, stk. 1, vedrørende de forhold, som udgør kontrol med en virksomhedDEN HØJE MYNDIGHED HARunder henvisning til traktatens artikel 66 ogud fra følgende betragtninger:Den høje Myndighed skal i henhold til artikel 66, stk. 1 i traktaten i en forordning fastlægge hvilke forhold, der udgør kontrol med en virksomhed;kontrollen kan både tilkomme indehaveren af en rettighed og den, der er bemyndiget til i fuld uafhængighed at udøve en rettighed, ogefter høring af Ministerrådet,VEDTAGET FØLGENDE BESLUTNING:Artikel 1De forhold, der udgør kontrol med en virksomhed, er følgende rettigheder eller aftaler, når de, enkeltvis eller samlet, under hensyn til alle faktiske, og retlige forhold, giver mulighed for at bestemme en virksomheds aktivitet på området produktion, priser, investeringer, forsyning, afsætning eller fortjenestens anvendelse:1. ejendomsret eller brugsret til en virksomheds hele formue eller dele af denne;2. rettigheder eller aftaler, der giver indflydelse på sammensætningen af en virksomheds organer, deres afgørelser eller beslutninger;3. rettigheder eller aftaler, i henhold til hvilke en person, alene eller sammen med andre, kan føre en virksomheds forretninger;4. aftaler med en virksomhed om dannelsen eller anvendelsen af dens fortjeneste;5. aftaler med en virksomhed om dens hele behov eller afsætning af dens varer eller en væsentlig del af dens behov eller afsætning, såfremt sådanne aftaler efter mængde eller løbetid overskrider de efter handelsbrug normale anskaffelses- eller af-sætningsaftaler.Artikel 2Kontrol med en virksomhed i henseende til artikel 1 hjemles ikke ved, at banker eller finansieringsvirksomheder i forbindelse med virksomhedens stiftelse eller kapitaludvidelse erhverver andele i denne med henblik på afsætning på markedet, såfremt de ikke udøver den stemmeret, der følger af sådanne andele.Artikel 31. De i artikel 1 nævnte forhold udgør kontrol med en virksomhed af personer, virksomheder eller grupper af personer eller virksomheder,1. der fremstår som berettigede i henhold til sådanne rettigheder eller aftaler,2. der uden at fremstå som berettigede i henhold til sådanne rettigheder eller aftaler, er bemyndiget til at udøve de deraf flydende rettigheder,3. der som administratorer optræder som ejere af formuegenstande i en virksomhed eller af andele i en virksomhed og er bemyndiget til at udøve de deraf følgende rettigheder.2. Beror bemyndigelsen til at udøve andres rettigheder på retshandel, gælder stk. 1, nr. 2 og 3 ikke, når den bemyndigede dokumenterer,1. at sådan bemyndigelse til enhver tid kan tilbagekaldes,2. og at han af sin mandant er bundet til bestemte anvisninger,3. og at han er bemyndiget til efter Den høje Myndigheds ønske at meddele denne sin mandants navn og adresse.Artikel 4Denne beslutning træder i kraft inden for Fællesskabet den 1. juni 1954.Denne beslutning er forhandlet og vedtaget af Den høje Myndighed på dens møde den 6. maj 1954.På Den høje Myndigheds vegneJean MonnetFormand--------------------------------------------------